35. ΝΟΜΟΘΕΤ. ΔΙΑΤΑΓΜΑ υπ’ αριθ. 291 της 21/24 Ιαν. 1974 (ΦΕΚ Α΄ 23) Περί κυρώσεως των εις την συγκέντρωσιν και διάθεσιν σταφίδος Σουλτανίνας και Κορινθιακής, εσοδείας 1973 αφορωσών Υπουργικών αποφάσεων κλπ. και ρυθμίσεως συναφών θεμάτων. Άρθρ.1.-1.Κυρούται αφ’ ης ίσχυσε, καθ’ όλας αυτής τας διατάξεις η υπ’ αριθ. 343194/10172/17.12.1973 κοινή απόφασις των Υπουργών Συντονισμού και Προγραμματισμού, Γεωργίας και Εμπορίου «περί τροποποιήσεως μέτρων αφορώντων εις σταφίδα σουλτανίναν εσοδείας 1973», δημοσιευθείσα εις την Εφημερίδα της Κυβερνήσεως (Β΄ 1499/31.12.1973). 2.Η παρά της ΚΣΟΣ διάθεσις της συγκεντρωθησομένης ποσότητος σταφίδος σουλτανίνας εσοδείας 1973 γίνεται μέσω και κατόπιν εγκρίσεως της εν παρ. 3 της ως άνω Υ.Α. Επιτροπής διαθέσεως, κατά παρέκκλισιν των εν παρ. 1 του άρθρ. 2 του Νόμ. 3484/55 οριζομένων. Άρθρ.2.-1.Η δικαιοδοσία και τα κύρια καθήκοντα της εν παρ. 3 της ως άνω Υ.Α. προβλεπομένης Επιτροπής διαθέσεως σουλτανίνας συνίστανται: α)Εις τον καθορισμόν της ακολουθητέας εις γενικάς γραμμάς πολιτικής τιμών διαθέσεως του προϊόντος, με γνώμονα την ομαλήν και απρόσκοπτον εξαγωγήν τούτου. β)Εις την παρακολούθησιν της εξελίξεως της πολιτικής εξαγωγών των κυριωτέρων ανταγωνιστριών χωρών, και γ)Εις την διάθεσιν προς εξαγωγήν εις ανταγωνιστικάς τιμάς, μετ’ εξέτασιν των εσωτερικών και διεθνών συνθηκών, κατά την απόλυτον αυτής κρίσιν, ποσοτήτων σουλτανίνας, εκ της συγκεντρωθησομένης υπό της ΚΣΟΣ, λογαριασμώ παραγωγών, τοιαύτης, τυχόν ανοίγματος αγομένου εις βάρος του Κρατικού Προϋπολογισμού. 2.Αι αποφάσεις της Επιτροπής δεσμεύουν αφ’ εαυτών το Δημόσιον, μη απαιτουμένης ετέρας τινός εγκρίσεως, αι δε πάσης φύσεως δαπάναι δια την εκπλήρωσιν των εν γένει καθηκόντων και αρμοδιοτήτων της Επιτροπής πραγματοποιούνται εις βάρος του Δημοσίου, κατά παρέκκλισιν των περί Δημοσίου Λογιστικού και Κρατικών Προμηθειών διατάξεων και πάσης άλλης γενικής ή ειδικής διατάξεως, επιφυλασσομένης εν πάση περιπτώσει της εφαρμογής των διατάξεων περί Κατασταλτικού ελέγχου. Άρθρ.3.-1.Κυρούνται αφ’ ης ίσχυσαν, καθ’ όλας αυτών τας διατάξεις, η υπ’ αριθ. 542/13.8.1973 απόφασις της Επιτροπής Οικονομικών Υποθέσεων (ΕΟΥ) «περί λήψεως μέτρων αφορώντων εις τας Σταφίδας Κορινθιακήν και Σουλτανίναν εσοδείας 1973» και αι υπ’ αριθ. 343188/10171/17.12.1973 «περί τροποποιήσεως και συμπληρώσεως της υπ’ αριθ. 542/13.8.1973 αποφάσεως της Ε.Ο.Υ. εις ό,τι αφορά την Κορινθιακήν σταφίδα εσοδείας 1973» και υπ’ αριθ. 1218/28.12.1973 «περί τιμής εξαγοράς Κορινθιακής σταφίδος» κοιναί αποφάσεις των Υπουργών Συντονισμού και Προγραμματισμού, Γεωργίας και Εμπορίου, δημοσιευθείσαι, αντιστοίχως, εις τα υπ’ αριθ. Α/196/30.8.1973, Β/1499/31.12.1973 και Β/1518/31.12.1973 ΦΕΚ. 2.Εξουσιοδοτείται ο Υπουργός Εμπορίου όπως, δι’ αποφάσεών του, καθορίζη τιμάς εκκινήσεως της, δια διαγωνισμών, διατιθεμένης λογαριασμώ παραγωγών εμπορευσίμου Κορινθιακής σταφίδος εσοδείας 1973 ελάσσονας των τοιούτων της τιμής προκαταβολής, εφ’ όσον παρίσταται προς τούτο ανάγκη, οιουδήποτε ανοίγματος αγομένου εις βάρος του Κρατικού Προϋπολογισμού. Άρθρ.4.-Δια κοινών αποφάσεων των Υπουργών Γεωργίας και Εμπορίου καθορίζεται πάσα λεπτομέρεια αναγκαία δια την εκτέλεσιν του παρόντος. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.